钦定古今图书集成/明伦汇编/交谊典/第043卷 > 《赠虞十五司马》前人
## 钦定古今图书集成/明伦汇编/交谊典/第043卷 > 《赠虞十五司马》前人

“远师虞秘监，今喜识元孙。”形像丹青逼，家声器宇存。
凄凉怜笔势，浩荡问辞源。爽气金天豁，清谈玉露繁。
伫鸣南岳凤，欲化北溟鲲。交态知浮俗，儒流不异门。
过逢联客位，日夜倒芳樽。沙岸风鸣叶，云江月上轩。
百年嗟已半，四座敢辞喧。书籍终相与，青山隔故园。